Enefit Kaevandused
"Eesti Põlevkivi" suunab siia. ENSV filmistuudio kohta vaata artiklit Eesti Põlevkivi (filmistuudio). Enefit Kaevandused AS oli Eesti ettevõte, mis tegeles Ida-Virumaal põlevkivi kaevandamise ja veoga. Enefit Kaevandused oli Eesti Energia tütarettevõte. Ettevõttele kuulusid Estonia kaevandus ja Narva karjäär ning raudteeveoga tegelev üksus. Kuni aastani 2009. aasta kandis ettevõte nime AS Eesti Põlevkivi ja seejärel aastatel 2009–2016 Eesti Energia Kaevandused AS. Enefit Kaevandustele kuulus 151,5 km pikkune tööstusraudteede võrgustik, mille peamine ülesanne oli teenindada põlevkivi ja põlevkivitoodetega Eesti Energia Kaevandusi, Narva Elektrijaamu, Eesti Energia Õlitööstust ning Viru Keemia Gruppi. Ettevõtte tootis 2013. aastal üle 17 miljoni tonni põlevkivi.